Deon van der Walt is op 28 Junie 1958 in Kaapstad gebore. Hy het sy debuut in 1981 in Kaapstad gemaak in die klein rolletjie van Jaquino in Beethoven se Fidelio. Daarna het hy wêreldburger geword en sy roem was te danke aan sy musikale oordeel, omsigtigheid toewyding en harde werk. Sy repertorium was omvangryk en hy was ewe tuis op die opera-verhoog as konsert- en liedersanger. Hy sterf op 29 November 2005 aan 'n skietwond op sy wynplaas Veenwouden in die distrik Paarl, Wes-Kaap.